Нобэ
Дзэ дохутырым и дунейпсо махуэщ
Гъатхэпэм и 6 — 12-хэр Глаукомэ узыфэм ебэныным и дунейпсо махуэхэщ
Австралием Лэжьыгъэм и махуэр щагъэлъапIэ
1722 гъэм Пётр Езанэм Урысей къэралыгъуэм члисэхэр щыухуэным, ахэр зыхуейхэр къахузэгъэпэщыным трагъэкIуэдэн папщIэ ахъшэ къыхахыу мыдэным теухуа унафэм Iэ щIидзащ.
1899 гъэм Германием щыщ химик Хоффман Феликс аспирин хущхъуэр зэхилъхьащ. Нобэми цIыхухэм нэхъыбэ дыдэрэ къагъэсэбэпхэм ящыщщ ар.
1902 гъэм «Реал» (Мадрид) футбол клубыр къызэрагъэпэщащ.
1925 гъэм «Пионерская правда» газетым и япэ номерыр къыдэкIащ.
Узбекистаным и цIыхубэ усакIуэ, драматург Ниязи Хамза Хакимзаде къызэралъхурэ илъэси 129-рэ ирокъу.
Авиацэм и маршал, Совет Союзым щэнейрэ и ЛIыхъужь Покрышкин Александр къызэралъхурэ илъэси 105-рэ ирокъу.
Абхъаз тхакIуэ, СССР-м и Къэрал саугъэтым и лауреат Искандер Фазиль къызэралъхурэ илъэс 88-рэ ирокъу.
ТхакIуэ-сатирик, Украинэмрэ УФ-мрэ я цIыхубэ артист Жванецкий Михаил и ныбжьыр илъэс 84-рэ ирокъу.
Дунейм щыяпэ цIыхубз-космонавт, Совет Союзым и ЛIыхъужь Терешковэ Валентинэ и ныбжьыр илъэс 81-рэ ирокъу.
УэрэджыIакIуэ, УФ-м щIыхь зиIэ и артисткэ Булановэ Татьянэ и ныбжьыр илъэс 49-рэ ирокъу.
США-м щыщ баскетболист цIэрыIуэ, дунейми Олимп джэгухэми я чемпион, НБА-м плIэнейрэ и чемпион О’Нил Шакил Рашоун и ныбжьыр илъэс 46-рэ ирокъу.
КъШР-м щIыхь зиIэ и журналист, Къэрэшей-Шэрджэсым къыщы-дэкI «Черкес хэку» газетым и редактор нэхъыщхьэм и къуэдзэ Езауэ Маринэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 1 — 5, жэщым 0 градус щыхъунущ.
